Općenite upute

Prije svega

Najprije vas molimo da promijenite lozinku za pristup koja vam je dodijeljena.

Tjedni izvještaji

Wiki odnosno tjedni izvještaji koje na njemu vodite služe kako bi:

i vi i mi u svakom trenutku znali u kojoj fazi istraživanja i izrade rada se nalazite,

i vi i mi u svakom trenutku znali koji su vam idući koraci kojima ćete se baviti,

vaš rad predstavili široj publici i učinili javno dostupnim.

Na uvodnoj stranici uz vaše ime nalazi se link na wiki direktorij s vašim stranicama na kojima podnosite izvještaje i dodajete materijal po želji. Početna stranica ima predloženu strukturu koju ćete pregledno dopunjavati tjednim izvještajima. Po potrebi, možete promijeniti strukturu kako bi bila preglednija.

Tjedne izvještaje pišete za svaki kalendarski tjedan i u njima odgovarate na pitanja:

što sam napravio/la ovaj tjedan?

čime ću se baviti idući tjedan?

što smo dogovorili na sastanku s mentorom/voditeljima?

Jedan i još jedan primjer uredno vođenih izvještaja.

Vođenje bibliografije

Tijekom rada vas molimo da aktivno vodite Zotero bibliografiju. Zotero je besplatan alat koji dolazi kao add-on za Mozilla FIrefox preglednik i omogućava efikasno i jednostavno vođenje bibliografije odnosno skupa radova i članaka koji su vam pomogli u izradi vašeg rada.

Nakon definiranja teme vašeg rada trebate se registrirati, otvoriti i voditi bibliografsku bazu radova koje nadete tijekom istraživanja na engleskom i poshareati ju s vašim mentorom/voditeljima (“ppale” i “JJJJJJJJ”). Naslov bibliografije mora biti na engleskom jeziku kako bi prikupljena bibliografija mogla koristiti širem skupu ljudi. Uz svaki uneseni rad potrebno je otvoriti bilješku u kojoj ćete također na engleskom jeziku u par rečenica sastavit o čemu se tu radi.

Radni prostor

U trenutku kada će vam to biti potrebno ili kad počnete pisati tekstualni dio rada, na zahtijev će vam se dodijeliti resursi na jednom od zavodskih strojeva. To uključuje minimalno direktorij za pohranu rada i vezanih materijala.

Izbjegavanje plagiranja

“Plagiranje je neovlašteno preuzimanje tuđih ideja, postupaka ili teksta bez odgovarajuće naznake s nakanom da se prikažu kao vlastita.”1) K. Baždarić, V. Pupovac, L. Bilić-Zulle, and M. Petrovečki, “Plagiranje kao povreda znanstvene i akademske čestitosti,” Medicina Fluminensis, vol. 45, no. 2, pp. 108–117, Jun. 2009.

Kako bi izbjegli plagiranje pri korištenju različitih izvora, pročitajte ove upute.

Pisanje programskog koda

Ukoliko vaš zadatak uključuje pisanje programskog koda, svakako proučite ove upute.

Mapa područja

Ukoliko vaš zadatak uključuje otkrivanje i sistematizaciju nekog područja, grafički prikažite njegove ključne stavke pomoću mape područja u besplatnom alatu FreeMind ili u on-line veriji MInd42.